San Pietro a Patierno

San Pietro a Patierno è nu rione da periferia nordorientale 'e Napule campato 'a circa 20 mille cristiane.

San Pietro a Patierno cunfina a ovest cu 'e riune 'e Sicundigliano e San Carlo Arena, a sud cu 'o rione Puceriale, a est e a nord cu 'o comune 'e Casoria ed a nord-ovest cu 'o comune 'e Casavatore. È 'o rione cchiù gruosso d'â cità, mperò ll'ariopuorto 'e Capodichino piglia quase tutt'ô territorio.

A San Pietro a Patierno nce sta pùre nu stadio 'e pallone, pô arrivà lì cu 'o autobus 182 ANM.

 Storia 
Nu casale sotto ll'Angioini, San Pietro a Patierno se chiammava ncopp'ê mappe catastali San Petrus ad Paternum e, in taliano, comme San Pietro a Paternio. Appresso, cuanno venettero li taliani, int'ô XIX seculo e cap'ô 1925, fuje nu comune ca poie vennette jonto a Napule. Mo sta int'â municipalità 7 'nzieme a Miano e Sicundigliano.

Nce steva 'o Campo 'e Marte ca Murat facette fà int'ô 1816 ncopp'ô mudello d'ô Champ de Mars 'e Parigge. Aroppo sta zona venette cchiammata "Piazza d'Armi" in taliano, ma nce facettero 'e primme pruove 'e vulo 'o principio d'ô seculo XX. 'A terra 'e 44 ettari era chiana e steva 72 metri ncopp'ô livello d'ô mare, ca era na situazione bbona pe vulà. Ncopp'a sta terra, nce facettero vulà ll'arioplàni nfin'ô 1913, appriesso, c'â uerra, 'e militari continuarono c' 'e pruove primm'ê organizzà n'ariopuorto. 'O 19 giùgno 1921 l'ariopuorto venne ntitulato 'o capitano Ugo Niutta ca murett' 'nta uerra, 'int' 'o 1916.

'O 4 abbrile 1943, nu bumbardamiento alliato accise decin''e crestiani e destrujette nu cuofeno 'e ccase int'ô rione. P'arricurdà sta desgrazea, s'hanno chiammato nu viale e na chiazza co nomme d'ô "4 abbrile".

Categurìa:Riune 'e Napule